Súradnice: 50°49′17″S 14°38′29″V﻿ / ﻿50,82139°S 14,64139°V﻿ / 50.82139; 14.64139

**Prírodná pamiatka Naděje** je puklinová pseudokrasová jaskyňa v sutinovom poli na severnej, náveternej strane Suchého vrchu v CHKO Lužické hory na severe Česka neďaleko osady Hamr u Naděje na katastrálnom území Naděje, dnes časti mesta Cvikov

Bližší popis
------------

Jaskyňa vznikla postupným zvetrávaním znelcovej skaly a pôsobením mrazu. Neskôr bola sčasti zasypaná sutinovým poľom. Vchod jaskyne je v nadmorskej výške 580m medzi veľkými skalnými blokmi. Vlastná jaskyňa je 30 metrov dlhá a 6 metrov hlboká puklina orientovaná v smere východ-západ. Vchod je umiestnený v polovici jaskyne, asi šesť metrov vysoko nad jej dnom. V priestoroch jaskyne sa celoročne hromadí chladný vzduch, ktorý umožňuje tvorbu a pretrvávanie ľadovej výzdoby. Najrozsiahlejšia je na jar v čase topenia snehu, kedy puklinami preniká najviac povrchovej vody a vzduch v jaskyni je dostatočne chladný. Na jeseň je v najnižších polohách jaskyne už väčšinou len podlahový ľad.

Prírodná pamiatka
-----------------

Jaskyňa bola zaradená medzi chránené prírodné výtvory (CHPV) rozhodnutím ONV Česká Lípa 29. júla 1966 na rozlohe 0,26 ha. Teraz je chránená rozloha 0,33 ha a výška je 580 až 625 m n. m. Okrem vlastnej jaskyne tak územie zahŕňa aj vyššie partie so sutinami a machorastami.. PP Naděje spravuje Správa CHKO Lužické hory..

Netopiere
---------

Jaskyňa je významným sociálnym miestom pre niektoré druhy netopierov. Na jeseň, po rozpade kolónií, zoznamujú samice mláďatá s okolitými prechodnými úkrytmi a vhodnými zimoviskami. V jaskyni je hojne zastúpený netopier Bechsteinov, ktorý je viazaný na okolité bukové lesy. Bol zaznamenaný aj výskyt netopiera veľkého, večernice severskej, netopiera fúzatého a netopiera riasnatého.

Turistika
---------

Jaskyňa Naděje bola dlhé roky zdrojom ľadu. Miestni obyvatelia ju pomenovali *Ledová díra* (nem.  Eisloch). Turistom ju sprístupnil v sedemdesiatych rokoch 19.storočia Nemecký horský spolok z Cvikova. Jej vchod do konca 19.storočia chránili mreže. Po druhej svetovej vojne sa stala voľné prístupnou. Odlamovanie kvapľov a zakladanie ohňov malo za následok poškodzovanie ľadovej výzdoby. Od roku 1988 je preto uzamknutá kovovou mrežou, aby sa zabránilo ďalšiemu poškodzovaniu jaskyne. Kľúč je možné zapožičať na Správe CHKO Lužické hory v Jablonnom v Podještědí.

K Suchému vrchu vedú turisticky značené cesty, žltá 6953 od Mařeníc a diaľková červená E10 (skôr v tomto úseku tiež 0329) od Nového Boru. Pod vrchom vedie aj cyklotrasa 3061. Z rázcestia pod Suchým vrchom k jaskyni hore svahom vedie značená odbočka (500 metrov)

Rázcestník 500 metrov pod jaskyňou

Referencie
----------

1. ↑   *Stránky AOPK ČR* [online]. [Cit. 2016-07-01]. Dostupné online. (po česky)
2. ↑  AUTORSKÝ KOLEKTÍV. *Chráněná území v České republice*. Praha 3 : Informatorium, 1991. ISBN 80-85368-13-7. Kapitola okres Česká Lípa, s. 151.
3. 1 2  PODHORSKÝ, Marek. *Liberecký kraj*. Praha 7 : freytag&berndt, 2002. ISBN 80-7316-032-3. Kapitola Českolipsko, s. 24.
4. ↑  Chránené územia, s. 240
5. ↑  AUTORSKÝ KOLEKTÍV. *Chráněná území ČR, Liberecko, zväzok III*. Praha : Agentúra ochrany prírody a krajiny ČR, 2002. ISBN 80-86064-43-3. Kapitola Okres Česká Lípa, s. 282.
6. ↑  MODRÝ ING. PHD, Martin; SÝKOROVÁ RNDR, Jarmila. *Maloplošná chráněná území Libereckého kraje*. Liberec : Liberecký kraj, referát ŽP a zemědělství, 2004. S. 37.
7. ↑   *Mapa Lužické hory*. Praha : Kartografie a.s. 2009. ISBN 978-80-7393-002-8.

Iné projekty
------------

Commons
* Spolupracuj na Commons Commons ponúka multimediálne súbory na tému **Naděje (ľadová jaskyňa)**

Externé odkazy
--------------

* Info o pamiatke
* Uznesenie ONV v Českej Lípe č.83/66 o zriadení pamiatky

Zdroj
-----

*Tento článok je čiastočný alebo úplný preklad článku Ledová jeskyně Naděje na českej Wikipédii.*

| * z
* d
* u
Chránené územia v okrese Česká Lípa |
| --- |
| Národné prírodné rezervácie | 
* Břehyně-Pecopala
* Jezevčí vrch
* Novozámecký rybník
* Velký a Malý Bezděz

 |
| Národné prírodné pamiatky | 
* Jestřebské slatiny
* Panská skála
* Peklo
* Swamp

 |
| Prírodné rezervácie | 
* Hradčanské rybníky
* Jílovka
* Klíč
* Kokořínský důl
* Kostelecké bory
* Luž
* Mokřady horní Liběchovky
* Ralsko
* Slunečný dvůr (zruš.)
* Vlhošť

 |
| Prírodné pamiatky | 
* Bobří soutěska
* Brazilka
* Cihelenské rybníky
* Černý důl
* Červený rybník
* Česká Lípa - mokřad v nivě Šporky
* Deštenské pastviny
* Děvín, Ostrý a Schachtstein
* Divadlo
* Dutý kámen
* Farská louka
* Husa
* Kamenný vrch u Křenova
* Kaňon potoka Kolné
* Konvalinkový vrch (zruš.)
* Krápník (zruš.)
* Jelení vrchy
* Manušické rybníky
* Martinské stěny
* Meandry Ploučnice u Mimoně
* Naděje
* Niva Ploučnice u Žizníkova
* Okřešické louky
* Osinalické bučiny
* Pod Hvězdou
* Prameny Pšovky
* Provodínské kameny
* Pustý zámek
* Rašeliniště Černého rybníka
* Rašeliniště Mařeničky
* Ronov
* Skalice u České Lípy
* Stohánek
* Stružnické rybníky
* Stříbrný vrch
* Široký kámen
* U rozmoklé žáby
* Vranovské skály
* Zahrádky u České Lípy

 |
| Chránené krajinné oblasti | 
* CHKO Lužické hory
* CHKO České středohoří
* CHKO Kokořínsko - Máchův kraj

 |